**Aftalepunkter vedr. samarbejdsaftale 2016-2017 mellem Dansk Handicap Idræts-Forbund og Dansk Bordtennis Union.**

Rekruttering:

* Der skal gennemføres nogle konkrete fælles rekrutteringskampagner. Tiltagene skal være målbare og målgrupperne er følgende;
* Unge spillere (8-25 år) med mindre handicap som allerede er i DBTU-regi og som opfylder IPC´s krav til mindste-handicap. Vigtigt at netop denne gruppe gøres opmærksom på de muligheder som DHIF´s projekt ”Unge atleter i front” (UAF) kan tilbyde.
* Svært fysisk handicappede – primært kørestolsbrugere (f.eks. klasse1-3) i alle aldre.
* Udviklingshæmmede med en IQ, som er mindre end 75 (IPC kravet) eller som opfylder kravene til Special Olympics deltagelse.

Uddannelse:

* DHIF har udarbejdet en ATK i para-bordtennis i samarbejde med Team Danmark og den er et tillæg til den ATK (BAT) som DBTU tidligere har lavet. Dette tillæg vedr. træning af spillere med et handicap implementeres i DBTU´s i træneruddannelse, og DHIF vil fortsat tilbyde undervisning på DBTU´s klubtrænerkurser.
* DHIF´s medlemmer har fortsat samme ret til DBTU´s kurser som DBTU´s egne medlemmer og omvendt.

Breddeområdet:

* Bordtennisspillere med handicap inkluderes i et DBTU mesterskab – eks. Øst- og Vest mesterskaber.
* Der etableres et tilbagevendende – gerne hvert eller hvert andet år - internationalt breddestævne i samarbejde med DBTU klub, gerne med start i 2016 eller 2017.

Eliteområdet:

* DBTU stiller i videst muligt omfang træningsfaciliteter til rådighed for DHIF´s lands- og talenthold. Det bør i aftaleperioden overvejes om man – for at varetage opgaverne omkring Para-bordtennis bedst muligt – kan etablere stillinger hvor de to forbund deler udgifterne, som det er tilfældet med landstræneren.
* DBTU stiller deres specialviden omkring talentudvikling og elitetræning til rådighed for DHIF´s lands- og talenthold. Dette skal bl.a. ske igennem sparring fra DBTU´s ungdomslands- og centertrænere – f.eks. i forbindelse med DHIF´s træningssamlinger og inspirationsseancer for talentholds - og landsholdsspillere og deres trænere.